Div gostezenn eta a oa e Kuzul ar stad: ar « gostezenn chall  » hag ar « gostezenn saoz », renet gant Rodrigo de Sousa Coutinho. E-touez ar saozkarourien e oa ivez João de Almeida a ginnige kenderchel gant an emglevioù etrebroadel sinet gant ar Saozon, ha prientiñ ar brezel da-vat. Ar « gostezenn chall » gant António de Araújo e Azevedo, a ginnige degemer goulennoù ar Challoued en ur embann bezañ neptu, goude ma oa splann e oant a-du gant ar Challaoued.